

**Misjonærforsikringen – FORSIKRING FOR UTESTASJONERTE**

***Avtale gjennom Pinsebevegelsen i Norge for forsikring i KNIF Trygghet AS.***

**Betingelser og rutiner for forsikringsavtalen**

Vennligst les nøye gjennom:

1. Forsikringen varer fra datoen som oppgis for utreise på innmeldingsskjema. **Avtalen er gyldig og løper til oppgitt sluttdato på innmeldelsesskjema eller til den skriftlig blir sagt opp til Pinsebevegelsens kontor (utmeldingsskjema via post eller epost).**
2. Om man ikke er ute hele kalenderåret, skal man melde fra hvilke måneder man er ute. Dette gjelder også om man er ute flere perioder. Forsikringen forutsetter at hver periode man er ute overskrider 60 dager. For opphold under 60 dager gjelder ikke utestasjonert forsikring. Da må egen reiseforsikring tegnes.
3. Avtalen kan ikke sies opp med tilbakevirkende dato. Ved årsskiftet fornyes forsikringen automatisk. Om misjonæren har kommet til Norge, men glemt å si opp avtalen, vil likevel avtalen kunne belastes økonomisk inntil oppsigelse har skjedd skriftlig via utmeldingsskjema.
4. Om en familie får barn i perioden man er ute, må barnet aktivt meldes inn i avtalen.
5. **Det forutsettes at den forsikrede er medlem i norsk folketrygd!** For utenlandsopphold som varer utover 12 mnd, skal kopi av bekreftet frivillig medlemskap i norsk folketrygd (NAV internasjonalt) alltid foreligge sammen med innmeldingen, senest 14 dager før utreise. Om man faller ut av norsk folketrygd mens man er i misjonslandet, bortfaller dekningen av sykeforsikringen i pakken.
6. Det er aldersgrense 75 år for Utestasjonert forsikringen (med noen begrensninger i forsikringssum for alderen 70-75 år). For personer i alderen 75-80 år kan det tegnes en tilsvarende misjonærforsikring forutsatt at det legges ved legeerklæring på at reisen/oppholdet er medisinsk forsvarlig. Forsikringen for denne aldersgruppen gjelder inntil 6 måneder dersom ikke annet er avtalt.
7. Merk at det pga reiseråd i forbindelse med Covid-19 er visse begrensninger. Avbestilling og evakuering som skyldes Covid-19 vil ikke dekkes av forsikringen, og det må søkes om dekning ved hvert enkelt tilfelle som vil reise ut igjen etter opphold hjemme i Norge.

**Forsikringspremie for 2021**

* Voksen, kr 790,- pr hele måned
* Barn inntil 20 år: kr 395,- pr hele måned

Adm.gebyr på kr 65,- kommer i tillegg.

